Sant’Agnese fuori le mura

Sant'Agnese fuori le Mura er en tidlig kristen basilika som ligger nordøst i Roma. Kirken er dedisert til den unge jomfrumartyren Agnes, og huser relikviene hennes. Den er bygd over de katakombene der Agnes opprinnelig ble gravlagt. Kirken er kjent for mosaikken i apsisen, som ble laget på 630-tallet.

Den første kirkebygningen på stedet ble oppført på midten av 300-tallet. Den nåværende kirken ble bygd under pave Honorius I på 600-tallet, og har i stor grad samme struktur nå som da. Kirken ligger til Via di Sant'Agnese og Via Nomentana i Quartiere XVII Trieste nordøst i Roma. Ruiner av en tidligere basilika fra 300-tallet, og kirkebygningen Santa Costanza, ligger like ved.

Galleri

Litteratur

 Heinz-Joachim Fischer: Rom. Zweieinhalb Jahrtausende Geschichte, Kunst und Kultur der Ewigen Stadt. DuMont Buchverlag, Köln 2001, ISBN 3-7701-5607-2, S. 288–289.
 Anton Henze: Kunstführer Rom. Philipp Reclam GmbH, Stuttgart 1994, ISBN 3-15-010402-5, S. 144–145.

Referanser

Eksterne lenker
 

Agnese Mura
Agnese Mura
Agnese Mura
Quartiere Trieste
Religiøse byggverk fra 600-tallet